Odluka Komisije od 05/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9203 - Shanghai Xingfu Motorcycle Co., Ltd / Pierburg Pump Technology GmbH / Pierburg Huayu Pump Technology Co., Ltd) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 18/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9219 - THE BLACKSTONE GROUP L.P. / SRETAW 2 LIMITED / BEAUPARC UTILITIES HOLDINGS LIMITED) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2019/345 od 22. veljače 2019. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2019)

text:
                  1.3.2019

                  HR

                  Službeni list Europske unije

                  L 62/10

         ODLUKA POLITIČKOG I SIGURNOSNOG ODBORA (ZVSP) 2019/345
         od 22. veljače 2019.
         o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), a posebno njezin članak 7. stavak 1.,
         budući da:

                     (1)

                     Na temelju Odluke 2014/219/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora nad misijom EUCAP Sahel Mali i njezina strateškog usmjeravanja, uključujući odluku o imenovanju voditelja misije.

                     (2)

                     PSO je 18. rujna 2017. donio Odluku (ZVSP) 2017/1780 (2) kojom je g. Philippe RIO imenovan voditeljem misije EUCAP Sahel Mali od 1. listopada 2017. do 14. siječnja 2018.

                     (3)

                     PSO je 9. siječnja 2018. donio Odluku (ZVSP) 2018/57 (3) kojom je produljen mandat g. Philippea RIJA kao voditelja misije EUCAP Sahel Mali od 15. siječnja 2018. do 14. siječnja 2019.

                     (4)

                     Vijeće je 17. prosinca 2018. donijelo Odluku (ZVSP) 2018/2008 (4) kojom je mandat misije EUCAP Sahel Mali produljen do 28. veljače 2019.

                     (5)

                     PSO je 18. prosinca 2018. donio Odluku (ZVSP) 2018/2063 (5) kojom je produljen mandat g. Philippea RIJA kao voditelja misije EUCAP Sahel Mali od 15. siječnja 2019. do 28. veljače 2019.

                     (6)

                     Vijeće je 21. veljače 2019. donijelo Odluku (ZVSP) 2019/312 (6) kojom je mandat misije EUCAP Sahel Mali produljen do 14. siječnja 2021.

                     (7)

                     Visoki predstavnik Unije za vanjske poslove i sigurnosnu politiku predložio je produljenje mandata g. Philippea RIJA kao voditelja misije EUCAP Sahel Mali od 1. ožujka 2019. do 30. rujna 2020.,

               DONIO JE OVU ODLUKU:

            Članak 1.
            Mandat g. Philippea RIJA kao voditelja misije EUCAP Sahel Mali produljuje se do 30. rujna 2020.

            Članak 2.
            Ova Odluka stupa na snagu na dan donošenja.
            Primjenjuje se od 1. ožujka 2019.

            Sastavljeno u Bruxellesu 22. veljače 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 113, 16.4.2014., str. 21.

            (2)  Odluka Političkog i sigurnosnog odbora (ZVSP) 2017/1780 od 18. rujna 2017. o imenovanju voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2017) (SL L 253, 30.9.2017., str. 37.).

            (3)  Odluka Političkog i sigurnosnog odbora (ZVSP) 2018/57 od 9. siječnja 2018. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2018) (SL L 10, 13.1.2018., str. 14.).

            (4)  Odluka Vijeća (ZVSP) 2018/2008 od 17. prosinca 2018. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 322, 18.12.2018., str. 24.).

            (5)  Odluka Političkog i sigurnosnog odbora (ZVSP) 2018/2063 od 18. prosinca 2018. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2018) (SL L 329, 27.12.2018., str. 26.).

            (6)  Odluka Vijeća (ZVSP) 2019/312 od 21. veljače 2019. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 51, 22.2.2019., str. 29.).


title: Odluka Vijeća (ZVSP) 2019/354 od 4. ožujka 2019. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
                  5.3.2019

                  HR

                  Službeni list Europske unije

                  L 64/7

         ODLUKA VIJEĆA (ZVSP) 2019/354
         od 4. ožujka 2019.
         o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 5. ožujka 2014. donijelo Odluku 2014/119/ZVSP (1).

                     (2)

                     Na temelju preispitivanja Odluke 2014/119/ZVSP, primjenu mjera ograničavanja usmjerenih protiv određenih osoba, subjekata i tijela trebalo bi produljiti do 6. ožujka 2020., unos za jednu osobu trebalo bi izbrisati i Prilog bi trebalo nadopuniti informacijama o pravu na obranu i pravu na djelotvornu sudsku zaštitu.

                     (3)

                     Odluku 2014/119/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/119/ZVSP mijenja se kako slijedi:

                        1.

                        U članku 5. drugi stavak zamjenjuje se sljedećim:
                        „Ova Odluka primjenjuje se do 6. ožujka 2020.”

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 4. ožujka 2019.

                  Za Vijeće

                  Predsjednik

               A. ANTON

            (1)  Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, 6.3.2014., str. 26.).

            PRILOG
            Prilog Odluci 2014/119/ZVSP mijenja se kako slijedi:

                        1.

                        Odjeljak „Popis osoba, subjekata i tijela iz članka 1.” mijenja se kako slijedi:

                                    (a)

                                    naslov se zamjenjuje sljedećim:
                                    „A.

                                             Popis osoba, subjekata i tijela iz članka 1.”;

                                    (b)

                                    unos za sljedeću osobu briše se s popisa:

                                                5.

                                                Andrii Petrovych Kliuiev.

                        2.

                        Dodaje se sljedeći odjeljak:
                        „B.
                              Pravo na obranu i pravo na djelotvornu sudsku zaštitu

                        Pravo na obranu i pravo na djelotvornu sudsku zaštitu na temelju Zakonika o kaznenom postupku Ukrajine
                        Člankom 42. Zakonika o kaznenom postupku Ukrajine („Zakonik o kaznenom postupku”) predviđa se da svaka osoba koja je osumnjičena ili optužena u kaznenom postupku uživa pravo na obranu i pravo na djelotvornu sudsku zaštitu. To uključuje: pravo da bude obaviještena za koje je kazneno djelo osumnjičena ili optužena; pravo da bude precizno i brzo obaviještena o svojim pravima na temelju Zakonika o kaznenom postupku; pravo na branitelja nakon što ga prvi put zatraži; pravo da podnese prijedloge za postupovne radnje; i pravo da ospori odluke, radnje i propuste istražitelja, javnog tužitelja i suca istrage. Člankom 306. Zakonika o kaznenom postupku predviđa se da pritužbe na odluke, radnje ili propuste istražitelja ili javnog tužitelja mora razmotriti sudac istrage lokalnog suda u prisutnosti podnositelja pritužbe ili njegova branitelja ili pravnog zastupnika. Osim toga, u članku 309. Zakonika o kaznenom postupku navode se odluke sudaca istrage protiv kojih je moguće podnijeti žalbu te se navodi da druge odluke mogu biti predmetom sudskog preispitivanja tijekom pripremnog postupka pred sudom. Štoviše, određene postupovne istražne mjere moguće su samo podložno odluci suca istrage ili suda (npr. zapljena imovine na temelju članka 164. i mjere pritvaranja na temelju članka 176. Zakonika o kaznenom postupku).
                        Primjena prava na obranu i prava na djelotvornu sudsku zaštitu svake osobe uvrštene na popis
                        1.   Viktor Fedorovych Yanukovych
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Yanukovycha poštovani tijekom kaznenog postupka na koji se oslonilo Vijeće. To je osobito dokazano određenim brojem odluka suda u vezi sa zapljenom imovine i odlukom suda od 1. studenoga 2018. kojom je izdano odobrenje za uhićenje osumnjičenika, njegovo pozivanje pred sud i privođenje sudu kao i odlukom suca istrage od 8. listopada 2018. kojom je odbijen zahtjev tužitelja za posebnu istragu prije suđenja in absentia.
                        2.   Vitalli Yuriyovych Zakharchenko
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Zakharchenka poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 21. svibnja 2018. i 23. studenoga 2018. kojima je izdano odobrenje za pritvaranje g. Zakharchenka kako bi bio doveden pred sud da sudjeluje na ročištu povodom prijedloga za određivanje istražnog zatvora.
                        3.   Viktor Pavlovych Pshonka
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Pshonke poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 12. ožujka 2018. i 13. kolovoza 2018. kojima je izdano odobrenje za pritvaranje g. Pshonke kako bi bio doveden pred sud da sudjeluje na ročištu povodom prijedloga za određivanje istražnog zatvora.
                        6.   Viktor Ivanovych Ratushniak
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Ratushniaka poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 21. svibnja 2018. i 23. studenoga 2018. kojima je izdano odobrenje za pritvaranje g. Ratushniaka kako bi bio doveden pred sud da sudjeluje na ročištu povodom prijedloga za određivanje istražnog zatvora.
                        7.   Oleksandr Viktorovych Yanukovych
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Yanukovycha poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 7. veljače 2018. kojom je odbijen zahtjev tužitelja za posebnu istragu prije suđenja in absentia, određenim brojem odluka suda u vezi sa zapljenama imovine i odlukom suca istrage od 27. lipnja 2018. o ukidanju odluke tužiteljstva o odbijanju zahtjeva obrane za zatvaranje istrage.
                        9.   Artem Viktorovych Pshonka
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Pshonke poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 12. ožujka 2018. i 13. kolovoza 2018. kojima je izdano odobrenje za pritvaranje g. Pshonke kako bi bio doveden pred sud da sudjeluje na ročištu povodom prijedloga za određivanje istražnog zatvora.
                        11.   Mykola Yanovych Azarov
                        Iz informacija u spisu Vijeća proizlazi da su prava na obranu i pravo na djelotvornu sudsku zaštitu g. Azarova poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 8. rujna 2018. kojom je izdano odobrenje za provođenje posebne istrage in absentia kao i odlukom suca istrage od 16. kolovoza 2018. kojom je izdano odobrenje za pritvaranje g. Azarova kako bi bio doveden pred sud da sudjeluje na ročištu povodom prijedloga za određivanje istražnog zatvora te određenim brojem odluka suda u vezi sa zapljenama imovine.
                        12.   Serhiy Vitalyovych Kurchenko
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Kurchenka poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 7. ožujka 2018. kojom je izdano odobrenje za provođenje posebne istrage in absentia.
                        13.   Dmytro Volodymyrovych Tabachnyk
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Tabachnyka poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 8. svibnja 2018. kojom je izdano odobrenje za pritvaranje g. Tabachnyka kako bi bio doveden pred sud da sudjeluje na ročištu povodom prijedloga za određivanje istražnog zatvora.
                        15.   Serhiy Hennadiyovych Arbuzov
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Arbuzova poštovani tijekom kaznenog postupka na koji se oslonilo Vijeće. To je osobito dokazano određenim brojem odluka suda u vezi sa zapljenama imovine kao i poništenjem zapljena imovine.
                        17.   Oleksandr Viktorovych Klymenko
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Klymenka poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 5. listopada 2018. kojom je izdano odobrenje za provođenje posebne istrage in absentia.
                        18.   Edward Stavytskyi
                        Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Stavytskog poštovani tijekom kaznenog postupka na koji se oslonilo Vijeće. To je dokazano određenim brojem odluka suda u vezi sa zapljenom imovine, odlukom suca istrage od 22. studenoga 2017. kojom je izdano odobrenje za provođenje posebne istrage in absentia, uputama tužitelja od 2. siječnja 2018. da istražitelj obavijesti osumnjičenike i njihove branitelje o dovršetku istrage prije suđenja i o tome da je 8. svibnja 2018. Okružnom sudu okruga Svjatošin u Kijevu upućena optužnica radi ocjene osnovanosti. Iz tih informacija proizlazi i to da nije postojala prethodna valjana odluka tužiteljstva o nepokretanju kaznene istrage te da se u relevantnom kaznenom postupku stoga nije prekršilo načelo ne bis in idem.”


Odluka Komisije od 28/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9247 - Mitsubishi Corporation / ELG Haniel GmbH) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 11/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9094 - Amcor Limited / Bemis Company, Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 04/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9093 - DP World Investments B.V. / Unifeeder A/S) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 22/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9273 - CVC Capital Partners SICA V-FIS S.A. / April) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 28/02/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9277 - Strukturfonden HC15 AB c/o Nalka Invest AB / OneMed AB) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 08/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9267 - KKR & Co. Inc. / Telepizza Group, S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 01/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9275 - Intermediate Capital Group plc / Grupo Konectanet, Spain / Konecta, Spain) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9281 - American Securities / Belfor) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 01/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9145 - Kongsberg Gruppen ASA / Rolls-Royce plc) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 05/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9259 - Investindustrial VI L.P. / Natra) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/457 od 19. ožujka 2019. o imenovanju člana Odbora regija, kojeg je predložila Kraljevina Španjolska

text:
                  21.3.2019

                  HR

                  Službeni list Europske unije

                  L 79/16

         ODLUKA VIJEĆA (EU) 2019/457
         od 19. ožujka 2019.
         o imenovanju člana Odbora regija, kojeg je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata gđe Susane DÍAZ PACHECO,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Juan Manuel MORENO BONILLA, Presidente de la Junta de Andalucía.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 19. ožujka 2019.

                  Za Vijeće

                  Predsjednik

               G. CIAMBA

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (ZVSP) 2019/535 od 29. ožujka 2019. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)

text:
                  1.4.2019

                  HR

                  Službeni list Europske unije

                  L 92/1

         ODLUKA VIJEĆA (ZVSP) 2019/535
         od 29. ožujka 2019.
         o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. svibnja 2015. donijelo Odluku (ZVSP) 2015/778 (1) o vojnoj operaciji Europske unije na južnom središnjem Sredozemlju (EUNAVFOR MED SOPHIA).

                     (2)

                     Vijeće je 21. prosinca 2018. donijelo Odluku (ZVSP) 2018/2055 (2) kojom je Odluka (ZVSP) 2015/778 produljena do 31. ožujka 2019.

                     (3)

                     Politički i sigurnosni odbor 27. ožujka 2019. postigao je dogovor o produljenju mandata operacije EUNAVFOR MED SOPHIA do 30. rujna 2019.

                     (4)

                     Odluku (ZVSP) 2015/778 trebalo bi stoga na odgovarajući način izmijeniti.

                     (5)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove operacije,

               DONIJELO JE OVU ODLUKU:

            Članak 1.
            Odluka (ZVSP) 2015/778 mijenja se kako slijedi:

                        1.

                        u članku 11. dodaje se sljedeći stavak:

                           „6.   Za razdoblje od 1. travnja 2019. do 30. rujna 2019. referentni iznos za zajedničke troškove operacije EUNAVFOR MED SOPHIA iznosi 2 761 200 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 0 % u obvezama i 0 % za plaćanja.”;

                        2.

                        u članku 13. drugi stavak zamjenjuje se sljedećim:
                        „Operacija EUNAVFOR MED SOPHIA završava 30. rujna 2019.”.

            Članak 2.
            Ova Odluka stupa na snagu na dan donošenja.
            Počinje proizvoditi učinke 1. travnja 2019.

            Sastavljeno u Bruxellesu 29. ožujka 2019.

                  Za Vijeće

                  Predsjednik

               G. CIAMBA

            (1)  Odluka Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 122, 19.5.2015., str. 31).

            (2)  Odluka Vijeća (ZVSP) 2018/2055 od 21.prosinca 2018. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 327I, 21.12.2018., str. 9.).


Odluka Komisije od 29/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9106 - Reden H2 / CDC / Berroute) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


Odluka Komisije od 20/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9254 - MUTB / CFSGL/CBA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 25/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9280 - DXC Technology Company / Luxoft Holding, Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 20/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9286 - SEGRO plc / Public Sector Pension Investment Board) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 15/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9291 - Apollo Management, L.P. / RPC Group plc) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 15/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9312 - JAB Holding Company / Coty) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9175 - Total Holdings USA. Inc. / Chevron Denmark Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 29/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9253 - Mercuria Energy Group Limited / Aegean Marine Petroleum Network Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 15/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9263 - Moma Lieux / Unibail-Rodamco SE) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


Odluka Komisije od 15/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9301 - KDDI Corporation / Mitsubishi UFJ Securities Holdings Co.,Ltd. / Kabu.com) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 30/04/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8652 - ACCURIDE CORPORATION / MEFRO WHEELS GMBH) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 20/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9285 - Segro plc / Public Secor Pension Investment Board / Oignies Site) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 29/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9190 - Bouygues Bâtiment International / Mirova / ZAIC-A-Limited) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


Odluka Komisije od 18/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9302 - Carlyle U.S. Equity Opportunity Fund II, L.P. / TA Associates L.P. / Weiman) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka (EU) 2019/571 Jedinstvenog sanacijskog odbora od 28. ožujka 2019. o razrješnici u pogledu izvršenja proračuna i zaključenju računa Jedinstvenog sanacijskog odbora za financijsku godinu 2017. (SRB/PS/2019/02)

text:
               10.4.2019

               HR

               Službeni list Europske unije

               L 99/46

      ODLUKA (EU) 2019/571 JEDINSTVENOG SANACIJSKOG ODBORA
      od 28. ožujka 2019.
      o razrješnici u pogledu izvršenja proračuna i zaključenju računa Jedinstvenog sanacijskog odbora za financijsku godinu 2017. (SRB/PS/2019/02)
      JEDINSTVENI SANACIJSKI ODBOR, NA SVOJOJ PLENARNOJ SJEDNICI,

                  —

                  uzimajući u obzir članak 50. stavak 1. točku (b) i članak 63. stavak 8. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1) („SRM”),

                  —

                  uzimajući u obzir članke 103., 104. i 105. Financijske uredbe Jedinstvenog sanacijskog odbora (SRB),

                  —

                  uzimajući u obzir godišnje financijske izvještaje SRB-a za financijsku godinu 2017., koji su prihvaćeni na njegovoj sjednici 21. i 22. lipnja 2018.,

                  —

                  uzimajući u obzir Godišnje izvješće o aktivnostima SRB-a za financijsku godinu 2017., koje je usvojeno na njegovoj sjednici 21. i 22. lipnja 2018.,

                  —

                  uzimajući u obzir Godišnje izvješće Revizorskog suda, koje sadrži izjavu o jamstvu u pogledu pouzdanosti računovodstvene dokumentacije te zakonitosti i pravilnosti transakcija kao i dobrog financijskog upravljanja za financijsku godinu 2017., s odgovorima SRB-a,

                  —

                  uzimajući u obzir posebno izvješće broj 23 Revizorskog suda iz 2017. „Jedinstveni sanacijski odbor: rad na zahtjevnom zadatku bankovne unije započeo je, ali je na njemu potrebno još dosta raditi”,

                  —

                  uzimajući u obzir Revizorsko izvješće u skladu s člankom 92. stavkom 4. Uredbe (EU) br. 806/2014 o svim potencijalnim obvezama (za Jedinstveni sanacijski odbor, Vijeće, Komisiju ili druge) koje su, na temelju te uredbe, posljedica zadataka koje izvršavaju Jedinstveni sanacijski odbor, Vijeće i Komisija za financijsku godinu 2017., zajedno s odgovorima SRB-a, Vijeća i Komisije,

            ODLUČIO JE:

         1.

            predsjedniku SRB-a dati razrješnicu u pogledu izvršenja proračuna SRB-a za financijsku godinu 2017.,

         2.

            odobriti zaključenje računa SRB-a za financijsku godinu 2017.,

         3.

            iznijeti svoja očitovanja u prijedlogu navedenom u nastavku,

         4.

            zatražiti od predsjednika Jedinstvenog sanacijskog odbora da o ovoj Odluci obavijesti Vijeće, Komisiju i Revizorski sud te da organizira njezinu objavu u Službenom listu Europske unije (serija L) i na mrežnom mjestu SRB-a.

         Sastavljeno u Madridu 28. ožujka 2019.

               Za Jedinstveni sanacijski odbor

            Klaus KUMPFMÜLLER

               Sudionik plenarne sjednice

         (1)  SL L 225, 30.7.2014., str. 1.


Odluka Komisije od 14/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8915 - DS Smith plc / Papeles y Cartones de Europa, S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 10/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9318 - Financière Colisée S.A.S. / Armonea Group NV) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 24/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9347 - OEP Capital Advisors L.P. / Powertrain Services UK Ltd) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 26/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9344 - Swiss Life Holding AG / Montagu Private Equity LLP / Pondus GmbH & Co. KG) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 26/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9271 - 3i Group pic / TIIC 2 (SCA) SICAR / Aberdeen Infrastructure (No. 2) / DirectRoute (Fermoy) Holdings Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/837 od 14. svibnja 2019. o sklapanju, u ime Unije, Aranžmana između Europske unije, s jedne strane, i Kraljevine Norveške, Republike Islanda, Švicarske Konfederacije i Kneževine Lihtenštajna, s druge strane, o sudjelovanju tih država u Europskoj agenciji za operativno upravljanje opsežnim informacijskim sustavima u području slobode, sigurnosti i pravde

text:
                  24.5.2019

                  HR

                  Službeni list Europske unije

                  L 138/9

         ODLUKA VIJEĆA (EU) 2019/837
         od 14. svibnja 2019.
         o sklapanju, u ime Unije, Aranžmana između Europske unije, s jedne strane, i Kraljevine Norveške, Republike Islanda, Švicarske Konfederacije i Kneževine Lihtenštajna, s druge strane, o sudjelovanju tih država u Europskoj agenciji za operativno upravljanje opsežnim informacijskim sustavima u području slobode, sigurnosti i pravde
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 74., članak 77. stavak 2. točke (a) i (b), članak 78. stavak 2. točku (e), članak 79. stavak 2. točku (c), članak 82. stavak 1. točku (d), članak 85. stavak 1., članak 87. stavak 2. točku (a) i članak 88. stavak 2. u vezi s člankom 218. stavkom 6. točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Uredbom (EU) br. 1077/2011 Europskog parlamenta i Vijeća (2) osnovana je Europska agencija za operativno upravljanje opsežnim informacijskim sustavima u području slobode, sigurnosti i pravde („Agencija”).

                     (2)

                     Uredbom (EU) br. 1077/2011 predviđa se da u skladu s odgovarajućim odredbama pojedinih sporazuma o pridruživanju treba usvojiti aranžmane kako bi se odredili, između ostalog, priroda, opseg i podrobna pravila sudjelovanja zemalja koje su se pridružile provedbi, primjeni i razvoju schengenske pravne stečevine i mjera povezanih s Eurodacom u radu Agencije, uključujući odredbe o financijskim doprinosima, osoblju i pravima glasa.

                     (3)

                     Komisija je u pregovorima dogovorila, u ime Unije, Aranžman između Europske unije, s jedne strane, i Kraljevine Norveške, Republike Islanda, Švicarske Konfederacije i Kneževine Lihtenštajna, s druge strane, o sudjelovanju tih država u Europskoj agenciji za operativno upravljanje opsežnim informacijskim sustavima u području slobode, sigurnosti i pravde („Aranžman”). U skladu s Odlukom Vijeća (EU) 2018/1549 (3) Aranžman je potpisan 8. studenoga 2018., podložno njegovu sklapanju.

                     (4)

                     Uredba (EU) 2018/1726 Europskog parlamenta i Vijeća (4) donesena je 14. studenoga 2018. Uredbom (EU) 2018/1726 stavljena je izvan snage Uredba (EU) br. 1077/2011. Kako je navedeno u Uredbi (EU) 2018/1726, Agencija Europske unije za operativno upravljanje opsežnim informacijskim sustavima u području slobode, sigurnosti i pravde, kako je osnovana tom uredbom, zamjenjuje i nasljeđuje Agenciju, kako je osnovana Uredbom (EU) br. 1077/2011. U skladu s Uredbom (EU) 2018/1726 upućivanja na Uredbu (EU) br. 1077/2011 koja je stavljena izvan snage treba smatrati upućivanjima na Uredbu (EU) 2018/1726 i čitati u skladu s korelacijskom tablicom iz Priloga toj uredbi.

                     (5)

                     Kako je navedeno u uvodnoj izjavi 52. Uredbe (EU) 2018/1726, Ujedinjena Kraljevina sudjeluje u toj uredbi i ona je za nju obvezujuća. Irska je zatražila sudjelovanje u Uredbi (EU) 2018/1726 u skladu s Protokolom br. 19 o schengenskoj pravnoj stečevini uključenoj u okvir Europske unije, priloženim Ugovoru o Europskoj uniji (UEU) i Ugovoru o funkcioniranju Europske unije (UFEU) te je obavijestila da želi prihvatiti Uredbu (EU) 2018/1726 u skladu s člankom 4. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog UEU-u i UFEU-u. Ujedinjena Kraljevina i Irske trebale bi stoga primijeniti članak 42. Uredbe (EU) 2018/1726 sudjelovanjem u ovoj Odluci. Ujedinjena Kraljevina i Irska stoga sudjeluju u ovoj Odluci..

                     (6)

                     Kako je navedeno u uvodnoj izjavi 51. Uredbe (EU) 2018/1726, Danska ne sudjeluje u toj uredbi i ona za nju nije obvezujuća. Danska stoga ne sudjeluje u ovoj Odluci. S obzirom na to da se ova Odluka, u mjeri u kojoj se odnosi na Schengenski informacijski sustav (SIS II) uspostavljen Uredbom (EZ) br. 1987/2006 Europskog parlamenta i Vijeća (5) i Odlukom Vijeća 2007/533/PUP (6), vizni informacijski sustav (VIS) uspostavljen Odlukom Vijeća 2004/512/EZ (7), sustav ulaska/izlaska (EES) uspostavljen Uredbom (EU) 2017/2226 Europskog parlamenta i Vijeća (8) i europski sustav za informacije o putovanjima i odobravanje putovanja (ETIAS) uspostavljen Uredbom (EU) 2018/1240 Europskog parlamenta i Vijeća (9), temelji na schengenskoj pravnoj stečevini, Danska u skladu s člankom 4. Protokola br. 22. o stajalištu Danske, priloženog UEU-u i UFEU-u, odlučuje u roku od šest mjeseci nakon što Vijeće odluči o ovoj Odluci hoće li je provesti u svojem nacionalnom pravu.
                     Danska, u skladu s člankom 3. Sporazuma između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustavu „Eurodac” za usporedbu otisaka prstiju za učinkovitu primjenu Dublinske konvencije (10), treba obavijestiti Komisiju o tome hoće li provesti sadržaj ove Odluke u mjeri u kojoj se odnosi na sustav „Eurodac” i DubliNet.

                     (7)

                     Aranžman bi trebalo odobriti,

               DONIJELO JE OVU ODLUKU:

            Članak 1.
            Aranžman između Europske unije, s jedne strane, i Kraljevine Norveške, Republike Islanda, Švicarske Konfederacije i Kneževine Lihtenštajna, s druge strane, o sudjelovanju tih država u Europskoj agenciji za operativno upravljanje opsežnim informacijskim sustavima u području slobode, sigurnosti i pravde odobrava se u ime Unije. (11)

            Tekst Aranžmana priložen je ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 14. svibnja 2019.

                  Za Vijeće

                  Predsjednik

               P. DAEA

            (1)  Suglasnost od 13. ožujka 2019. (još nije objavljena u Službenom listu).

            (2)  Uredba (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 286, 1.11.2011., str. 1.).

            (3)  Odluka Vijeća (EU) 2018/1549 od 11. listopada 2018. o potpisivanju, u ime Unije, Aranžmana između Europske unije, s jedne strane, i Kraljevine Norveške, Republike Islanda, Švicarske Konfederacije i Kneževine Lihtenštajna, s druge strane, o sudjelovanju tih država u Europskoj agenciji za operativno upravljanje opsežnim informacijskim sustavima u području slobode, sigurnosti i pravde (SL L 260, 17.10.2018., str. 1.).

            (4)  Uredba (EU) 2018/1726 Europskog parlamenta i Vijeća od 14. studenoga 2018. o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 (SL L 295, 21.11.2018., str. 99.).

            (5)  Uredba (EZ) br. 1987/2006 Europskog parlamenta i Vijeća od 20. prosinca 2006. o uspostavi, djelovanju i korištenju druge generacije Schengenskog informacijskog sustava (SIS II) (SL L 381, 28.12.2006., str. 4.).

            (6)  Odluka Vijeća 2007/533/PUP od 12. lipnja 2007. o osnivanju, radu i korištenju druge generacije Schengenskog informacijskog sustava (SIS II) (SL L 205, 7.8.2007., str. 63.).

            (7)  Odluka Vijeća 2004/512/EZ od 8. lipnja 2004. o uspostavi viznog informacijskog sustava (VIS) (SL L 213, 15.6.2004., str. 5.).

            (8)  Uredba (EU) 2017/2226 Europskog parlamenta i Vijeća od 30. studenoga 2017. o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 (SL L 327, 9.12.2017., str. 20.).

            (9)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1.).

            (10)  SL L 66, 8.3.2006., str. 38.

            (11)  Glavno tajništvo Vijeća objavit će datum stupanja na snagu Aranžmana u Službenom listu Europske unije.


title: Odluka Komisije (EU) 2019/1134 оd 1. srpnja 2019. o izmjeni Odluke 2009/300/EZ i Odluke (EU) 2015/2099 u pogledu razdoblja valjanosti ekoloških mjerila za dodjelu znaka za okoliš EU-a za određene proizvode te s njima povezanih zahtjeva u pogledu procjene i verifikacije (priopćeno pod brojem dokumenta C(2019) 4626) (Tekst značajan za EGP.)

text:
                  3.7.2019

                  HR

                  Službeni list Europske unije

                  L 179/25

         ODLUKA KOMISIJE (EU) 2019/1134
         оd 1. srpnja 2019.
         o izmjeni Odluke 2009/300/EZ i Odluke (EU) 2015/2099 u pogledu razdoblja valjanosti ekoloških mjerila za dodjelu znaka za okoliš EU-a za određene proizvode te s njima povezanih zahtjeva u pogledu procjene i verifikacije

               (priopćeno pod brojem dokumenta C(2019) 4626)

         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
         nakon savjetovanja s Odborom Europske unije za znak za okoliš,
         budući da:

                     (1)

                     Valjanost ekoloških mjerila za dodjelu znaka za okoliš EU-a za televizore te s njima povezanih zahtjeva u pogledu procjene i verifikacije, utvrđenih u Odluci Komisije 2009/300/EZ (2), istječe 31. prosinca 2019.

                     (2)

                     Valjanost ekoloških mjerila za dodjelu znaka za okoliš EU-a za uzgojne supstrate, poboljšivače tla i malč te s njima povezanih zahtjeva u pogledu procjene i verifikacije, utvrđenih u Odluci Komisije (EU) 2015/2099 (3), istječe 18. studenoga 2019.

                     (3)

                     Mjerila za dodjelu znaka za okoliš EU-a za televizore utvrđena u Odluci 2009/300/EZ odnose se, kada je riječ o uštedama energije, na zahtjeve za označivanje energetske učinkovitosti i ekološki dizajn televizora koji su utvrđeni u Uredbi Komisije (EZ) br. 642/2009 (4) i u Delegiranoj uredbi Komisije (EU) br. 1062/2010 (5) koje se trenutačno preispituju s obzirom na tehnološki napredak.

                     (4)

                     U skladu sa zaključcima provjere prikladnosti (REFIT) znaka za okoliš EU-a od 30. lipnja 2017. (6), Komisija je, zajedno s Odborom Europske unije za znak za okoliš, procijenila važnost svake skupine proizvoda prije no što je predložila produljenje, predložila rješenja kako bi se poboljšale sinergije među skupinama proizvoda i povećala prihvaćenost znaka za okoliš EU-a te jamčila da se tijekom revizije odgovarajuća pažnja posvećuje usklađenosti relevantnih politika EU-a sa zakonodavstvom i znanstvenim dokazima. Provedena su i dodatna javna savjetovanja s dionicima.

                     (5)

                     U pogledu Odluke (EU) 2015/2099 ovom je procjenom potvrđena relevantnost i prikladnost trenutačnih ekoloških mjerila te s njima povezanih zahtjeva u pogledu procjene i verifikacije.

                     (6)

                     U pogledu Odluke 2009/300/EZ ovom se procjenom treba dodatno razmotriti relevantnost i prikladnost mjerila do donošenja novih predloženih zahtjeva za označivanje energetske učinkovitosti i ekološki dizajn televizora, uključujući prijedloge za dodatne zahtjeve kojima se podupire Direktiva o otpadnoj električnoj i elektroničkoj opremi i širi ciljevi kružnoga gospodarstva.

                     (7)

                     S obzirom na te okolnosti i kako bi se osiguralo dovoljno vremena za dovršetak procjene i moguću reviziju ili ukidanje trenutačnih ekoloških mjerila za televizore, razdoblje valjanosti postojećih mjerila za televizore i s njima povezanih zahtjeva za procjenu i verifikaciju trebalo bi produžiti do 31. prosinca 2020.

                     (8)

                     Kako bi se ostvarila stabilnost na tržištu, povećala prihvaćenost znaka za okoliš EU-a i sadašnjim nositeljima dozvola omogućilo da zadrže ostvarene pogodnosti znaka za okoliš EU-a za svoje proizvode, trebalo bi produžiti razdoblje valjanosti trenutačnih mjerila za uzgojne supstrate, poboljšivače tla i malč te s njima povezane zahtjeve za procjenu i verifikaciju do 30. lipnja 2022.

                     (9)

                     Stoga je primjereno produljiti razdoblje valjanosti ekoloških mjerila za skupine proizvoda „televizori” i „uzgojni supstrati, poboljšivači tla i malč” te s njima povezanih zahtjeva za procjenu i verifikaciju.

                     (10)

                     U skladu s tim potrebno je izmijeniti Odluku 2009/300/EZ i Odluku (EU) 2015/2099.

                     (11)

                     Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

               DONIJELA JE OVU ODLUKU:

            Članak 1.
            Članak 3. Odluke 2009/300/EZ zamjenjuje se sljedećim:

                  „Članak 3.
                  Ekološka mjerila za skupinu proizvoda ‚televizori’ i s njima povezani zahtjevi za ocjenjivanje i verifikaciju vrijede do 31. prosinca 2020.”.

            Članak 2.
            Članak 4. Odluke (EU) 2015/2099 zamjenjuje se sljedećim:

                  „Članak 4.
                  Ekološka mjerila za skupinu proizvoda ‚uzgojni supstrati, poboljšivači tla i malč’ te s njima povezani zahtjevi u pogledu procjene i verifikacije vrijede do 30. lipnja 2022.”.

            Članak 3.
            Ova je Odluka upućena državama članicama.

            Sastavljeno u Bruxellesu 1. srpnja 2019.

                  Za Komisiju

               Karmenu VELLA

                  Član Komisije

            (1)  SL L 27, 30.1.2010., str. 1.

            (2)  Odluka Komisije 2009/300/EZ od 12. ožujka 2009. o utvrđivanju ekoloških mjerila za dodjelu znaka zaštite okoliša Zajednice za televizore (SL L 82, 28.3.2009., str. 3.).

            (3)  Odluka Komisije (EU) 2015/2099 od 18. studenoga 2015. o utvrđivanju ekoloških mjerila za dodjelu znaka za okoliš EU-a za uzgojne supstrate, poboljšivače tla i malč (SL L 303, 20.11.2015., str. 75.).

            (4)  Uredba Komisije (EZ) br. 642/2009 od 22. srpnja 2009. o provedbi Direktive 2005/32/EZ Europskog parlamenta i Vijeća u odnosu na zahtjeve za ekološki dizajn televizora (SL L 191, 23.7.2009., str. 42.).

            (5)  Delegirana uredba Komisije (EU) br. 1062/2010 od 28. rujna 2010. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti televizora (SL L 314, 30.11.2010., str. 64.).

            (6)  Izvješće Komisije Europskom parlamentu i Vijeću o preispitivanju provedbe Uredbe (EZ) br. 1221/2009 Europskog parlamenta i Vijeća od 25. studenoga 2009. o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS) i Uredba (EZ) br. 66/2010 Parlamenta i Vijeća od 25. studenoga 2009. o znaku za okoliš EU-a.


Odluka Komisije od 19/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9338 - Samsung SRA Asset Management Co., Ltd / New Primonial Holding SAS / Building Lumière) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluke Vijeća (EU) 2019/1187 od 6. lipnja 2019. o potpisivanju, u ime Europske unije, i privremenoj primjeni određenih odredaba Sporazuma između Europske unije i Švicarske Konfederacije o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj odluci te Okvirne odluke Vijeća 2009/905/PUP o akreditaciji pružatelja forenzičkih usluga koji obavljaju laboratorijske aktivnosti

text:
                  12.7.2019

                  HR

                  Službeni list Europske unije

                  L 187/1

         ODLUKE VIJEĆA (EU) 2019/1187
         od 6. lipnja 2019.
         o potpisivanju, u ime Europske unije, i privremenoj primjeni određenih odredaba Sporazuma između Europske unije i Švicarske Konfederacije o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj odluci te Okvirne odluke Vijeća 2009/905/PUP o akreditaciji pružatelja forenzičkih usluga koji obavljaju laboratorijske aktivnosti
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 82. stavak 1. drugi podstavak točku (d) i članak 87. stavak 2. točku (a), u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 10. lipnja 2016. ovlastilo Komisiju da otvori pregovore o sklapanju Sporazuma između Europske unije i Švicarske Konfederacije o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj odluci te Okvirne odluke Vijeća 2009/905/PUP o akreditaciji pružatelja forenzičkih usluga koji obavljaju laboratorijske aktivnosti („Sporazum”).

                     (2)

                     Pregovori su uspješno zaključeni parafiranjem Sporazuma 24. svibnja 2018.

                     (3)

                     Poboljšanje razmjene informacija u području izvršavanja zakonodavstva s ciljem održavanja sigurnosti u Uniji ne mogu dostatno ostvariti države članice same za sebe zbog prirode međunarodnog kriminala koji nije ograničen granicama Unije. Mogućnost svih država članica i Švicarske Konfederacije da imaju uzajaman pristup nacionalnim bazama podataka u pogledu podataka o DNK-u, daktiloskopskih identifikacijskih sustava i podataka iz registra vozila od izuzetne je važnosti za promicanje prekogranične suradnje u području izvršavanja zakonodavstva.

                     (4)

                     Odluka Vijeća 2008/615/PUP (1), Odluka Vijeća 2008/616/PUP (2) i Prilog toj odluci te Okvirna odluka Vijeća 2009/905/PUP (3) obvezujuće su za Irsku te stoga ona sudjeluje u donošenju i primjeni ove Odluke.

                     (5)

                     Odluka 2008/615/PUP Odluka 2008/616/PUP i Prilog toj odluci te Okvirna odluka 2009/905/PUP obvezujuće su za Ujedinjenu Kraljevinu te stoga ona sudjeluje u donošenju ove Odluke.

                     (6)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (7)

                     Sporazum bi trebalo potpisati, a njemu priloženu izjavu trebalo bi odobriti. Određene odredbe Sporazuma trebalo bi primjenjivati privremeno do dovršetka postupaka potrebnih za njegovo stupanje na snagu,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma između Europske unije i Švicarske Konfederacije o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj odluci te Okvirne odluke Vijeća 2009/905/PUP o akreditaciji pružatelja forenzičkih usluga koji obavljaju laboratorijske aktivnosti, podložno sklapanju navedenog Sporazuma.
            Tekst Sporazuma priložen je ovoj Odluci.

            Članak 2.
            Izjava priložena Sporazumu odobrava se u ime Unije.

            Članak 3.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 4.
            U skladu s člankom 8. stavkom 3. Sporazuma, članak 5. stavci 1. i 2. Sporazuma privremeno se primjenjuju od potpisivanja Sporazuma (4), do završetka postupaka potrebnih za njegovo stupanje na snagu.

            Članak 5.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 1.).

            (2)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).

            (3)  Okvirna odluka Vijeća 2009/905/PUP od 30. studenoga 2009. o akreditaciji pružatelja forenzičkih usluga koji obavljaju laboratorijske aktivnosti (SL L 322, 9.12.2009., str. 14.).

            (4)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: Odluka Predsjedništva Europskog parlamenta od 1. srpnja 2019. o izmjeni Provedbenih mjera Statuta zastupnika u Europskom parlamentu

text:
                  12.7.2019

                  HR

                  Službeni list Europske unije

                  C 235/3

         ODLUKA PREDSJEDNIŠTVA EUROPSKOG PARLAMENTA
         od 1. srpnja 2019.
         o izmjeni Provedbenih mjera Statuta zastupnika u Europskom parlamentu
         (2019/C 235/03)
         PREDSJEDNIŠTVO EUROPSKOG PARLAMENTA,
         uzimajući u obzir Ugovor o funkcioniranju Europske unije, a posebno njegov članak 223. stavak 2.,
         uzimajući u obzir Statut zastupnika u Europskom parlamentu (1),
         uzimajući u obzir članak 25. Poslovnika Europskog parlamenta,
         budući da:

                     (1)

                     Predsjedništvo je na svojoj sjednici od 10. prosinca 2018. donijelo nova pravila o stažistima zastupnika (2), kojima se uvodi mogućnost da skupine zastupnika zapošljavaju stažiste te kojima se vođenje od strane platnog agenta proširuje na ugovore o stažiranju koje zastupnici sklope sa stažistima u državi članici u kojoj su izabrani. Ta pravila stupaju na snagu 2. srpnja 2019.

                     (2)

                     Kvestori su u svibnju 2019. odobrili novi elektronički sustav koji omogućuje automatizaciju naknade troškova zrakoplovnih karata zastupnika (3), čime će se racionalizirati, poboljšati i ubrzati obrada zahtjeva zastupnika.

                     (3)

                     U skladu s tim potrebno je prilagoditi Provedbene mjere Statuta zastupnika u Europskom parlamentu (4) („Provedbene mjere”),

               DONIJELO JE OVU ODLUKU:

            Članak 1.
            Provedbene mjere mijenjaju se kako slijedi:

                        1.

                        članak 13. mijenja se kako slijedi:

                                    (a)

                                    u stavku 1. točka (a) zamjenjuje se sljedećim:

                                                „(a)

                                                u slučaju putovanja zrakoplovom: zrakoplovnu kartu na kojoj stoji ime zastupnika i sve ukrcajne propusnice ili elektronički dokaz o korištenju takvih karata;”;

                                    (b)

                                    stavak 4. zamjenjuje se sljedećim:

                                       „4.   Zastupnik koji kupuje karte od turističke agencije Parlamenta može na vlastitu odgovornost nakon potpisivanja potvrde o primitku od nadležnog odjela tražiti da izvrši izravnu naknadu troškova agenciji. U tim slučajevima nadležni odjel može preuzeti popratne dokumente navedene u stavku 1. iz sustava koji putnička agencija koristi za rezervacije.”;

                        2.

                        članak 34. stavak 2. podstavak 1. zamjenjuje se sljedećim:

                           „2.   Više zastupnika može se pisanim dogovorom udružiti u skupinu kako bi zajedno zaposlili odnosno koristili se uslugama jednog ili više asistenata, kako je navedeno u stavku 1., ili jednog ili više stažista. U tom slučaju dotični zastupnici među sobom biraju zastupnika ili zastupnike ovlaštene za potpisivanje ugovora ili za podnošenje zahtjeva za zapošljavanje u ime cijele skupine.”;

                        3.

                        u članku 35. stavak 1. zamjenjuje se sljedećim:

                           „1.   Sve ugovore o radu i ugovore o djelu te sve ugovore o stažiranju za stažiste u državi članici u kojoj je zastupnik izabran koje sklopi zastupnik ili skupina zastupnika vodi platni agent sa sjedištem u jednoj od država članica.”;

                        4.

                        članak 36. mijenja se kako slijedi:

                                    (a)

                                    stavak 5. zamjenjuje se sljedećim:

                                       „5.   Parlament iznimno na zahtjev zastupnika u njegovo ime isplaćuje neto plaću neposredno asistentima s kojima je zastupnik sklopio ugovor o radu. Platni agent bez odgode izvještava nadležni odjel o iznosima koji se plaćaju za socijalno osiguranje i poreze te sastavlja izvješće o plaći.”;

                                    (b)

                                    stavak 5.a briše se.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

            (2)  Odluka Predsjedništva Europskog parlamenta od 10. prosinca 2018. o stažistima zastupnika.

            (3)  Priopćenje kvestora 19/2019 od 13. svibnja 2019.

            (4)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.).


title: Odluka (EU) 2019/1349 Europske središnje banke od 26. srpnja 2019. o postupku i uvjetima za provođenje određenih ovlasti od strane nadležnog tijela u odnosu na nadzor sistemski važnih platnih sustava (ESB/2019/25)

text:
                  16.8.2019

                  HR

                  Službeni list Europske unije

                  L 214/16

         ODLUKA (EU) 2019/1349 EUROPSKE SREDIŠNJE BANKE
         od 26. srpnja 2019.
         o postupku i uvjetima za provođenje određenih ovlasti od strane nadležnog tijela u odnosu na nadzor sistemski važnih platnih sustava (ESB/2019/25)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 127. stavak 2.,
         uzimajući u obzir Statut Europskog sustava središnjih banaka i Europske središnje banke, a posebno njegov članak 3. stavak 1., članak 22. i prvu alineju njegova članka 34. stavka 1.,
         uzimajući u obzir Uredbu (EU) br. 795/2014 Europske središnje banke od 3. srpnja 2014. o nadzornim zahtjevima za sistemski važne platne sustave (ESB/2014/28) (1), a posebno njezin članak 21. stavak 2.,
         budući da:

                     (1)

                     Četvrta alineja članka 127. stavka 2. Ugovora i četvrta alineja članka 3. stavka 1. Statuta Europskog sustava središnjih banaka i Europske središnje banke (dalje u tekstu: „Statut ESSB-a”) ovlašćuju Eurosustav za promicanje nesmetanog funkcioniranja platnih sustava.

                     (2)

                     Eurosustav promiče nesmetano funkcioniranje platnih sustava, između ostalog, provođenjem nadzora.

                     (3)

                     Odbor za platne sustave i sustave namire (CPSS) Banke za međunarodne namire i Tehnički odbor Međunarodne organizacije komisija za vrijednosne papire (IOSCO) objavili su u travnju 2012. Načela za infrastrukture financijskih tržišta (dalje u tekstu: „načela CPSS-a IOSCO-a”) (2). Odbor za plaćanja i tržišne infrastrukture (CPMI), sljednik CPSS-a i IOSCO-a, naknadno je objavio smjernice za ova načela.

                     (4)

                     Prema načelima CPSS-a i IOSCO-a, SIPS bi trebali podlijegati nadzoru, prema jasno određenim i javno objavljenim kriterijima, zbog njihove mogućnosti izazivanja sistemskih rizika ako su nedovoljno zaštićeni protiv rizika kojima su izloženi. Osim toga, CPSS-IOSCO načela utvrđuju posebna očekivanja u pogledu nadzora za pružatelje ključnih usluga o kojima ovisi trajno i primjereno funkcioniranje tržišne infrastrukture. Pored toga, u načelima CPSS-IOSCO navodi se da bi nadležna tijela trebala imati dostatne ovlasti i resurse kako bi mogla izvršavati svoje zadaće, uključujući ovlast za poduzimanje korektivnih radnji.

                     (5)

                     Europska središnja banka (ESB) provela je načela CPSS-IOSCO i sljedeće smjernice u mjeri u kojoj se odnose na SIPS u skladu s Uredbom (EU) br. 795/2014 (ECB/2014/28).

                     (6)

                     Kako bi se osigurala primjena najviših nadzornih standarda u skladu s člankom 24. Uredbe (EU) br. 795/2014 (ECB/2014/28), Upravno vijeće je razmotrilo tu Uredbu kako bi procijenilo je li ju potrebno izmijeniti te je naknadno donijela Uredbu (EU) 2017/2094 Europske središnje banke (ECB/2017/32) (3) kojom je ovlast nadležnog tijela za dobivanje informacija i dokumenata od upravitelja SIPS-a na temelju članka 21. Uredbe (EU) br. 795/2014 (ECB/2014/28) dopunjena s dodatnim alatima.

                     (7)

                     U skladu s tim, člankom 21. stavkom 1. Uredbe (EU) br. 795/2014 (ECB/2014/28) nadležno tijelo se ovlašćuje za dobivanje informacija i dokumenata od upravitelja SIPS-a, zahtijevanje od upravitelja SIPS-a da imenuje neovisnog stručnjaka radi provođenja istraživanja ili neovisne provjere djelovanja SIPS-a i provođenje izravne inspekcije ili delegiranje provođenja izravnih inspekcija.

                     (8)

                     Pored toga, na temelju članka 21. stavka 2. Uredbe (EU) br. 795/2014 (ESB/2014/28) ESB je dužan donijeti odluku o postupku i uvjetima za izvršavanje ovlasti iz članka 21. stavka 1.

                     (9)

                     Kako bi se osiguralo da se poštuju prava trećih osoba, nadležno tijelo treba izvršavati ovlasti utvrđene u članku 21. Uredbe (EU) br. 795/2014 (ESB/2014/28) u skladu s općim načelima proporcionalnosti, jednakog postupanja, djelotvornosti, učinkovitosti, transparentnosti i pravičnog postupka. Pored toga, radi postupanja u skladu s ovim načelima, odluka o izvršavanju nadzornih ovlasti utvrđenih u članku 21. Uredbe (EU) br. 795/2014 (ESB/2014/28) trebala bi imati minimalni prethodno određeni sadržaj i treba se dostaviti upravitelju SIPS-a prije izvršavanja bilo kakvih nadzornih ovlasti.

                     (10)

                     Formalna odluka nije potrebna za izvršavanje ovlasti za dobivanje informacija ili dokumenata, koju nadležno tijelo može izvršavati u skladi sa svojim nadzornim potrebama, i to radi provjere postupanja u skladu s Uredbom (EU) br. 795/2014 (ESB/2014/28) i omogućavanja nesmetanog funkcioniranja platnih sustava na sistemskoj razini

                     (11)

                     Za potrebe učinkovitog nadzora, važno je da je nadležnom tijelu omogućeno određivanje zahtjeva u pogledu vrste stručnjaka koji se imenuju, sadržaja i obuhvata izvješća koje će se izraditi, postupanje s izvješćem, uključujući dostavu podataka i javnu objavu te vremena potrebnog za izradu izvješća.

                     (12)

                     Imenovanjem neovisnog stručnjaka radi provođenja istraživanja ili neovisne provjere SIPS-a, treba izbjeći svaki sukob interesa i poštovati određene zahtjeve kako bi se osiguralo da neovisni stručnjak ima potrebne kvalifikacije, sposobnost i znanje za obavljanje svojih zadaća.

                     (13)

                     Upravitelj SIPS-a može eksternalizirati osnovne funkcije povezane s poravnanjem i namirom transakcija za pružatelje ključnih usluga. Ako te funkcije ne obavlja sam upravitelj SIPS-a nego pružatelj ključnih usluga, tada je bitno da je nadležno tijelo u stanju izvršavati svoje ovlasti u skladu s člankom 21. Uredbe (EU) br. 795/2014 (ESB/2014/28) na isti način i u istoj mjeri odnosu na pružatelje ključnih usluga kao i u odnosu na upravitelja SIPS-a. Kako bi se to omogućilo, ključno je da upravitelj SIPS-a unese odredbe u ugovore sa svojim pružateljima ključnih usluga, koje dozvoljavaju razmjenu informacija, dokumenata i pisanih i usmenih objašnjenja između predstavnika ili zaposlenika pružatelja ključnih usluga i nadležnog tijela, neovisnog stručnjaka i tima za izravnu inspekciju, ovisno o slučaju, te za provođenje izravnih inspekcija na mjestu na kojem se nalazi pružatelj ključnih usluga.

                     (14)

                     Radi učinkovitog rješavanja izvanrednih situacija, važno je da nadležna tijela imaju mogućnost odustati od određenih zahtjeva koji se odnose na izvršavanje njihovih ovlasti na pojedinačnoj osnovi i u skladu s uvjetima određenim u ovoj Odluci,

               DONIJELO JE OVU ODLUKU:

            Članak 1.
            Definicije
            Pojmovi koji se upotrebljavaju u ovoj Odluci imaju isto značenje kao i pojmovi definirani u Uredbi (EU) br. 795/2014 (ESB/2014/28), a također se primjenjuju i sljedeće odredbe:

                        (1)

                        „neovisni stručnjak” znači fizička ili pravna osoba koja nema odnos koji uzrokuje sukob interesa u odnosu na SIPS ili upravitelja SIPS-a ili njihove dioničare s većinskim udjelom i ima posebnu stručnost u provođenju istraga i provjera infrastruktura financijskih tržišta s naglaskom na financijske propise, informacijske sustave i komunikacijsku tehnologiju, upravljanje rizicima, financijsko izvješćivanje ili reviziju;

                        (2)

                        „neovisna provjera” znači procjena djelovanja SIPS-a, čija je svrha: pružanje uvida u sve rizike i slabosti; davanje jamstva o napretku koji je ostvario upravitelj SIPS-a radi smanjivanja bilo kakvih rizika i slabosti; potvrđivanje djelotvornosti politika, postupaka i kontrola upravitelja SIPS-a za smanjivanje bio kakvih rizika i slabosti;

                        (3)

                        „istraživanje” znači ispitivanje i analiza činjenica, dokumenata, informacija i događaja te tumačenje zaključaka o njima, koristeći se poznatim i uobičajenim istražnim metodama;

                        (4)

                        „izravna inspekcija” znači ispitivanje koje se provodi na mjestu na kojem se nalazi upravitelj SIPS-a ili na odgovarajućem mjestu povezanom s aktivnostima upravitelja SIPS-a, uključujući mjesto na kojem se nalazi pružatelj ključnih usluga, u mjeri u kojoj ugovori između upravitelja SIPS-a i tog pružatelja ključnih usluga dozvoljavaju takvu inspekciju, čija je svrha pružanje dubinske analize, između ostalog, poslovnih modela ili upravljanja, različitih rizika i internih sustava kontrole;

                        (5)

                        „tim za izravnu inspekciju” znači skupina stručnjaka iz nadležnog tijela ili njegovog zastupnika, ili, prema potrebi, iz druge središnje banke Eurosustava, koje vodi voditelj tima, čija je svrha provođenje izravnih inspekcija.

                        (6)

                        „pružatelj ključnih usluga” znači pružatelj usluga koji ima izravni ugovor s upraviteljem SIPS-a za kontinuirano pružanje usluga tom upravitelju SIPS-a, i po mogućnosti, sudionicima SIPS-a, koje su neophodne za osiguranje povjerljivosti informacija te dostupnosti i cjelovitosti usluga, kao i nesmetanog funkcioniranja osnovnih operacija SIPS-a.

                        (7)

                        „drugo nadležno tijelo” znači nadležno tijelo odgovorno za nadzor SIPS-a, osim nadležnog tijela ili središnjih banaka koje nadgledavaju ili nadziru pružatelje ključnih usluga SIPS-a, kojima se može delegirati ovlast provođenja izravnih inspekcija.

            Članak 2.
            Opća načela

               1.   Ova odluka utvrđuje postupak koji nadležno tijelo mora slijediti i uvjete koja mora ispuniti kod izvršavanja svojih ovlasti u skladu s člankom 21. stavkom 1. Uredbe (EU) br. 795/2014 (ESB/2014/28).

               2.   Prilikom izvršavanja svojih ovlasti na temelju članka 21. stavka 1. Uredbe (EU) br. 795/2014 (ECB/2014/28), nadležno tijelo:

                           (a)

                           uzima u obzir ciljeve Uredbe (EU) br. 795/2014 (ESB/2014/28) i njihovu primjenjivost na okolnosti slučaja i izvršava samo one ovlasti koje su razmjerne tim ciljevima i okolnostima slučaja radi izbjegavanja nepotrebnog opterećenja za upravitelja SIPS-a;

                           (b)

                           dosljedno primjenjuje iste zahtjeve na slične upravitelje SIPS-a ili opravdava različito postupanje prema operatorima SIPS-a.

               3.   Ne dovodeći u pitanje članak 11., nadležno tijelo pisanim putem obavješćuje upravitelja SIPS-a o svojoj odluci izvršavanja bilo koje od ovlasti utvrđenih u članku 21. stavak 1. točkama (b) ili (c) Uredbe (EU) br. 795/2014 (ESB/2014/28).

               4.   Odluka navedena u stavka 3. utvrdit će sljedeće:

                           (a)

                           njezinu pravnu osnovu i obrazloženje;

                           (b)

                           ovlast koju treba izvršiti;

                           (c)

                           sve dodatne zahtjeve utvrđene u člancima od 4. do 7. u skladu s ovlasti koju treba izvršiti;

                           (d)

                           razloge za postupanje bez prethodnog obavješćivanja upravitelja SIPS-a, ako je ovlast koju treba izvršiti ovlast za provođenje izravnih inspekcija, a pisana obavijest odnosnom upravitelju SIPS-a je izostavljena u skladu s člankom 11.

                           (e)

                           razloge na temelju kojih upravitelj SIPS-a može osporiti odluku.

               5.   Neovisni stručnjak ili tim za izravnu inspekciju, ovisno o slučaju, imaju sljedeće ovlasti:

                           (a)

                           pravo zahtijevanja dostave informacija i dokumenata u skladu s člankom 3;

                           (b)

                           pravo na uvid u poslovne knjige i evidenciju upravitelja SIPS-a i uzimanje preslika ili izvadaka iz tih poslovnih knjiga i evidencija, uključujući i one u vezi s uslugama koje provode pružatelji ključnih usluga SIPS-a, u mjeri u kojoj odgovarajući ugovori između upravitelja SIPS-a i pružatelja ključnih usluga to dopuštaju;

                           (c)

                           pravo na dobivanje pisanih ili usmenih objašnjenja od bilo kojeg predstavnika ili člana osoblja upravitelja SIPS-a ili njegovih pružatelja ključnih usluga (u potonjem slučaju samo ako odgovarajući ugovori između upravitelja SIPS-a i pružatelja ključnih usluga to dopuštaju i u vezi s uslugama koje taj pružatelj ključnih usluga pruža SIPS-u);

                           (d)

                           provesti razgovor s bilo kojom drugom osobom koja je pravno ili ugovorno obvezna pružiti informacije u svrhu prikupljanja informacija koje se odnose na predmet istraživanja, neovisne provjere ili izravne inspekcije;

               6.   Po završetku istraživanja ili neovisne provjere, neovisni stručnjak dostavlja svoj nacrt izvješća upravitelju SIPS-a i nadležnom tijelu, a zatim i svoje završno izvješće nadležnom tijelu u obliku i strukturi koje je ovaj potonji odredio. Neovisni stručnjak osigurava da su svi nalazi u izvješću utemeljeni na dokazima te da su, prema njegovim saznanjima i uvjerenju, točni.

               7.   Po završetku izravne inspekcije, nadležno tijelo dostavlja nacrt izvješća upravitelju SIPS-a.

               8.   Upravitelj SIPS-a ima mogućnost očitovati se u pisanom obliku na nacrt izvješća koji je dostavio neovisni stručnjak ili nadležno tijelo. Upravni odbor SIPS-a odobrava i potpisuje završno izvješće prije njegovog podnošenja ili povrata nadležnom tijelu ili neovisnom stručnjaku, ovisno o slučaju.

               9.   Obveza čuvanja poslovne tajne primjenjuje se na sve osobe u odnosu na njihov rad u vezi s istraživanjima, neovisnim provjerama ili izravnim inspekcijama. Sa svim informacijama koje se razmjenjuju prema ovoj Odluci postupa se kao s povjerljivim informacijama, osim ako se njihovo otkrivanje zahtijeva pravom Unije ili nacionalnim pravom.

               10.   Nalaze istraživanja, neovisnih provjera ili izravnih inspekcija u skladu s člankom 21. Uredbe (EU) br. 795/2014 (ECB/2014/28) nadležno tijelo može objaviti bilo na razini detalja kojom se ne utvrđuje pojedinačni sustav ili upravitelj, ili, u protivnom, uz suglasnost upravitelja SIPS-a.

            Članak 3.
            Izvršavanje ovlasti nadležnog tijela za dobivanje informacija i dokumenata

               1.   Nadležno tijelo može u svako doba zahtijevati od upravitelja SIPS-a dostavu svih informacija i dokumenata potrebnih za učinkovito i djelotvorno provođenje nadzornih funkcija koje su mu dodijeljene Uredbom (EU) br. 795/2014 (ESB/2014/28), uključujući informacije i dokumente koje treba dostavljati redovito i u određenim oblicima za potrebe nadzora.

               2.   Kada nadležno tijelo zahtijeva od upravitelja SIPS-a da dostavi informacije i dokumente u skladu s člankom 21. stavkom 1.točkom (a) Uredbe (EU) br. 795/2014 (ESB/2014/28), odredit će sljedeće:

                           (a)

                           informacije ili dokumente koji se trebaju dostaviti;

                           (b)

                           oblik informacije ili dokumenata i postupak vezan uz njihovu dostavu;

                           (c)

                           rok za dostavu informacija ili dokumenata i prema potrebi razmake u kojima se trebaju dostaviti, neovisno o općoj obvezi upravitelja SIPS-a da dostavi odgovor bez nepotrebne odgode.

               3.   Upravitelj SIPS-a će dostaviti informacije ili dokumente u utvrđenom roku i, prema potrebi u zahtijevanim razmacima, osim ako dostavi dokaz nadležnom tijelu da se primjenjuje jedna od sljedećih okolnosti:

                           (a)

                           informacije ili dokumenti nisu odmah dostupni;

                           (b)

                           informacije ili dokumenti nisu u isključivom vlasništvu upravitelja SIPS-a ili se ne odnose samo na njegovu aktivnost te se stoga pristanak mora dobiti od treće osobe za dostavu tih informacija ili dokumenata nadležnom tijelu.

                     Ako je nadležno tijelo zadovoljno s dokazom da se primjenjuje jedna od okolnosti, može upravitelju SIPS-a odobriti dodatno vrijeme za dostavu relevantnih informacija ili dokumenata.

               4.   Upravitelj SIPS-a i njegovo osoblje ne izuzimaju se od obveze ispunjavanja svojih obveza na temelju ove Odluke da dostavljaju informacije ili dokumente na temelju poslovne tajne.

               5.   Upravitelj SIPS-a će uključiti klauzule u svoje ugovore s trećim osobama, uključujući s pružateljima ključnih usluga, omogućavajući razmjenu informacija i dokumenata s nadležnim tijelom, neovisnim stručnjakom i timom za izravnu inspekciju u vezi s uslugom koju te treće osobe pružaju SIPS-u.

            Članak 4.
            Izvršavanje ovlasti nadležnog tijela da zatraži imenovanje neovisnog stručnjaka

               1.   Nadležno tijelo može zahtijevati od upravitelja SIPS-a da imenuje neovisnog stručnjaka radi provođenja istraživanja u skladu s člankom 5. ili neovisnu provjeru u skladu s člankom 6. Nadležno tijelo obavješćuje upravitelja SIPS-a o svojoj odluci da upravitelj SIPS-a imenuje neovisnog stručnjaka u skladu s člankom 2. stavkom 4. Upravitelj SIPS-a snosi sve troškove povezane s imenovanjem neovisnog stručnjaka.

               2.   Pri imenovanju neovisnog stručnjaka, upravitelj SIPS-a se,prema potrebi, savjetuje sa svojim pružateljem ključnih usluga.

               3.   Nadležno tijelo će osigurati da odluka kojom se od upravitelja SIPS-a zahtijeva imenovanje neovisnog stručnjaka sadrži barem sljedeće zahtjeve i informacije:

                           (a)

                           da neovisni stručnjak kojeg će imenovati upravitelj SIPS-a u posljednje dvije godine nije bilo izravno ili neizravno uključen u rad ili nadzor odgovarajućeg SIPS-a i da ima određeno stručno znanje potrebno za provođenje istraživanja i neovisnih provjera, uključujući na primjer stručno znanje u području infrastruktura financijskih tržišta, financijskih propisa, informacijskih sustava i komunikacijske tehnologije, upravljanju rizicima, financijskog izvješćivanja ili revizije;

                           (b)

                           pojedinosti o ulozi, dužnostima, ovlastima i potrebnom području stručnog znanja, sposobnosti i znanju neovisnog stručnjaka;

                           (c)

                           da upravitelj SIPS-a osigura da neovisni stručnjak ima potrebne kvalifikacije, sposobnost i znanje te da obavlja svoje zadaće bez ikakvog sukoba interesa i u skladu sa zahtjevima iz stavaka od 5. do 7. ovog članka;

                           (d)

                           rok u kojem se neovisni stručnjak imenuje;

                           (e)

                           da upravitelj SIPS-a obavješćuje nadležno tijelo o tome kako su zahtjevi koje je nametnulo nadležno tijelo ispunjeni i u tom pogledu pruži sve relevantne smjernice;

                           (f)

                           da upravitelj SIPS-a dostavi podatke za kontakt neovisnog stručnjaka za potrebe stavka 13. ovog članka.

               4.   Odluka kojom nadležno tijelo zahtijeva od upravitelja SIPS-a da imenuje neovisnog stručnjaka može sadržavati dodatne zahtjeve uz one navedene u stavku 3. Upravitelj SIPS-a ugovoru s neovisnim stručnjakom prilaže odluku kojom nadležno tijelo od njega zahtijeva da imenuje neovisnog stručnjaka.

               5.   U obavljanju svojih dužnosti neovisni stručnjak ima sve ovlasti iz članka 6. stavka 3.

               6.   Upravitelj SIPS-a osigurava da neovisni stručnjak imenovan za provođenje istraživanja ili neovisne provjere ima sljedeće minimalne kvalifikacije:

                           (a)

                           završen sveučilišni studij ili istovjetnu razinu kvalifikacije

                           (b)

                           svjedodžbu ili diplomu koju izdaje ili priznaje država članica EU-a o stručnoj osposobljenosti u jednom od područja za koja je neovisni stručnjak dužan imati stručno znanje za potrebe istraživanja ili neovisne provjere;

               7.   Ako je potrebno osigurati praktično iskustvo uz kvalifikacije propisane u stavku 6., nadležno tijelo može zahtijevati od upravitelja SIPS-a da osigura da neovisni stručnjak ima iskustvo (po mogućnosti od 3 ili više godina) u provođenju sličnih istraživanja ili neovisnih provjera ili jednakovrijednih pregleda za poduzeća u financijskom sektoru. Međutim, prije određivanja bilo kakvog dodatnog zahtjeva za praktično iskustvo, nadležno tijelo uzima u obzir potencijalne novosti istraživanja ili neovisne provjere te ograničenja za potencijalne buduće stručnjake koja mogu biti nametnuta tim dodatnim zahtjevima. Upravitelj SIPS-a dužan je osigurati da neovisni stručnjak postupa u skladu s načelima profesionalne etike, obuhvaćajući barem njegovu funkciju javnog interesa, njegovu cjelovitost i objektivnost te njegovu stručnu sposobnost i dužnu pažnju.

               8.   Pri zapošljavanju neovisnog stručnjaka, upravitelj SIPS-a zahtijeva dostatan dokaz o kvalifikacijama i iskustvu iz stavaka 6. i 7. Upravitelj SIPS-a obavješćuje nadležno tijelo o identitetu odabranog neovisnog stručnjaka i, ako nadležno tijelo to zahtijeva, o tome na koji je način imenovanje neovisnog stručnjaka u skladu sa zahtjevima iz stavaka 6. i 7. Nadležno tijelo zadržava pravo zahtijevati od upravitelja SIPS-a da imenuje drugog neovisnog stručnjaka ako smatra da neovisni stručnjak kojeg je upravitelj SIPS-a odabrao ne ispunjava zahtjeve utvrđene u ovoj Odluci ili u odluci kojom se zahtijeva imenovanje neovisnog stručnjaka.

               9.   Osim ako to odredi nadležno tijelo, upravitelj SIPS-a može dogovoriti s neovisnim stručnjakom točno vrijeme početka i trajanja istraživanja ili neovisne provjere, ovisno o opsegu koji je dostavilo nadležno tijelo, uključujući u slučajevima kada nadležno tijelo zahtijeva da se neovisna provjera provodi periodično.

               10.   Upravitelj SIPS-a osigurava da neovisni stručnjak ima pristup svim dokumentima i informacijama potrebnim za potrebe istraživanja ili neovisne provjere u skladu s člancima 5. i 6. tijekom cijelog trajanja istraživanja ili neovisne provjere. S obzirom na članak 2. stavak 5. točku (c), upravitelj SIPS-a u svoje ugovore s pružateljima ključnih usluga uključuje odredbe kojima se neovisnom stručnjaku omogućuje pristup objašnjenjima predstavnika ili osoblja pružatelja ključnih usluga te prijenos informacija središnjoj banci koja nadgledava ili nadzire pružatelja ključnih usluga u skladu s člankom 9. stavkom 4.

               11.   Upravitelj SIPS-a dužan je dopustiti neovisnom stručnjaku provođenje istraživanja ili neovisnih provjera u prostorijama upravitelja SIPS-a kad god nadležno tijelo procijeni da će to dovesti di učinkovitog i djelotvornog provođenja istraživanja ili neovisnih provjera.

               12.   Upravitelj SIPS-a osigurava da ugovori za pružanje usluga neovisnog stručnjaka, u odnosu na provođenje istraživanja ili neovisnih provjera, utvrđuju obvezu neovisnog stručnjaka da odgovara na pitanja nadležnog tijela o nalazima nakon isteka roka za provođenje neovisne provjere ili istraživanja.

               13.   Nadležno tijelo može izravno komunicirati s neovisnim stručnjakom, nakon dostave prethodne obavijestiti upravitelju SIPS-a.

            Članak 5.
            Izvršavanje ovlasti nadležnog tijela da zatraži provođenje istraživanja
            Nadležno tijelo može zahtijevati od upravitelja SIPS-a da imenuje neovisnog stručnjaka u skladu s člankom 4. za provođenje istraživanja ako smatra da je to nužno za postizanje ciljeva utvrđenih u Uredbi (EU) br. 795/2014 (ECB/2014/28).

            Članak 6.
            Izvršavanje ovlasti nadležnog tijela da zatraži provođenje neovisne provjere

               1.   Nadležno tijelo može zahtijevati od upravitelja SIPS-a da imenuje neovisnog stručnjaka u skladu s člankom 4. za provođenje neovisne provjere ako smatra da je to nužno za postizanje ciljeva utvrđenih u Uredbi (EU) br. 795/2014 (ECB/2014/28).

               2.   Nadležno tijelo može zahtijevati da se neovisna provjera obavi jednokratno ili, u iznimnim slučajevima, u redovitim vremenskim razmacima u unaprijed određenom opsegu, povezanom s operativnim, sigurnosnim, poslovnim ili pravnim razlozima ili razlozima povezanim s upravljanjem rizicima. Ako nadležno tijelo zahtijeva neovisnu provjeru u redovitim vremenskim razmacima, tada određuje i opravdava učestalost tih razdoblja i opseg te neovisne provjere kao i datum njezina završetka.

               3.   Opseg neovisne provjere može obuhvaćati jedno ili više pitanja, koje odabere nadležno tijelo nakon odgovarajućeg opravdanja. Neovisni stručnjak je ovlašten prikupljati sve podatke od SIPS-a koje smatra potrebnim za sveobuhvatno razumijevanje pitanja obuhvaćenih neovisnom provjerom.

            Članak 7.
            Izvršavanje ovlasti nadležnog tijela za provođenje izravnih inspekcija

               1.   Nadležno tijelo može provesti izravne inspekcije ili delegirati provedbu izravnih inspekcija drugom tijelu u skladu s člankom 8., ako smatra da je to potrebno radi postizanja ciljeva utvrđenih Uredbom (EU) br. 795/2014 (ECB/2014/28).

               2.   Ne dovodeći u pitanje članak 2. stavak 4. ove Odluke, kada nadležno tijelo provodi izravne inspekcije, odluka o inspekciji navodi barem sljedeće:

                           (a)

                           predmet i svrhu izravne inspekcije;

                           (b)

                           činjenicu da svako opstruiranje izravne inspekcije od strane pravne osobe koja je predmet izravne inspekcije predstavlja povredu Uredbe (EU) br. 795/2014 (ESB/2014/28) bez utjecaja na nacionalno pravo.

               3.   Nadležno tijelo obavještava subjekt koji je predmet izravne inspekcije o odluci i identitetu članova tima za izravnu inspekciju, najmanje 10 radnih dana prije početka izravne inspekcije.

               4.   Nadležno tijelo osigurava da se izravna inspekcija provodi unutar unaprijed utvrđenog opsega i vremenskog okvira koji određuje u suradnji sa subjektom nad kojim se provodi izravna inspekcija. Međutim, ako to smatra potrebnim, nadležno tijelo može proširiti opseg i vremenski okvir izravne inspekcije za vrijeme trajanja inspekcije na temelju revidirane odluke, o kojoj se obavješćuje subjekt koji je predmet izravne inspekcije.

               5.   Upravitelj SIPS-a uključuje u svoje ugovore s pružateljima ključnih usluga klauzule kojima se omogućuje provođenje izravne inspekcije i na mjestu na kojem se pružatelj ključnih usluga nalazi. Te klauzule omogućuju nadležnom tijelu da uključi središnju banku koja nadgledava ili nadzire pružatelje ključnih usluga u postupku izravne inspekcije uključujući razmjenu relevantnih informacija. Upravitelj SIPS-a dužan je osigurati da se tim ugovorima također omogućuje nadležnom tijelu pristup pisanim ili usmenim objašnjenjima predstavnika ili članova osoblja pružatelja ključnih usluga u odnosu na uslugu koju oni pružaju SIPS-u. Upravitelj SIPS-a također uključuje klauzule u ugovore sa svojim pružateljima ključnih usluga koji nadležnom tijelu daju pristup informacijama i nalazima iz prethodnih izravnih inspekcija nad pružateljem ključnih usluga, koji su istog opsega i prirode koje je već provela središnja banka koja nadgledava ili nadzire pružatelja ključnih usluga.

            Članak 8.
            Delegiranje ovlasti za provođenje izravnih inspekcija

               1.   Ovisno o uvjetima utvrđenim u relevantnom primjenjivom nacionalnom pravu i unutarnjim postupovnim pravilima nadležnog tijela, nadležno tijelo može prenijeti ovlast za provođenje izravnih inspekcija na drugo tijelo pod uvjetom da to tijelo i njegov tim za inspekciju čuvaju povjerljivost informacija i dokumenata dobivenih od upravitelja SIPS-a i da poštuju odgovarajuća načela iz članka 7., kao i daljnja unutarnja organizacijska pravila za izravnu inspekciju te da nadležno tijelo koje delegira inspekcijski nadzor zadrži punu ovlast i odgovornost u odnosu na inspekciju.

               2.   Nadležno tijelo, drugo tijelo i upravitelj SIPS-a poštuju povjerljivost postupka izravne inspekcijske.

            Članak 9.
            Suradnja s drugim tijelima

               1.   Nadležno tijelo za SIPS izvršava ovlasti iz članka 21. stavka 1. točaka (b) i (c) Uredbe (EU) br. 795/2014 (ECB/2014/28) na temelju odluke koju je donijelo. Ako je nadležno tijelo nacionalna središnja banka, tada o toj odluci obavješćuje Eurosustav nakon njezina donošenja.

               2.   Ako osoblje SIPS-a ometa izravnu inspekciju koju zahtijeva nadležno tijelo u skladu s ovom Odlukom, nacionalna središnja banka dotične države članice sudionice pruža članovima tima za inspekciju potrebnu pomoć u skladu s nacionalnim pravom. U mjeri u kojoj je potrebno za izravnu inspekciju, ova pomoć uključuje pečaćenje poslovnih prostorija, poslovnih knjiga ili evidencija. Kada te ovlasti nisu na raspolaganju dotičnoj nacionalnoj središnjoj banci, tada će ona koristiti svoje ovlasti za zahtijevanje potrebne pomoći od drugih nacionalnih tijela.

               3.   Ako je za izravnu inspekciju ili pomoć koja se treba pružiti u skladu sa stavkom 2. ovog članka potrebno odobrenje pravosudnog tijela u skladu s primjenjivim nacionalnim pravom, tada nadležno tijelo koje provodi izravnu inspekciju podnosi zahtjev za takvo odobrenje.

               4.   Ako, kao dio istraživanja ili neovisne provjere upravitelja SIPS-a, neovisni stručnjak mora ostvarivati prava iz članka 2. stavka 5. u odnosu na ključne pružatelje ključnih usluga SIPS-a, nadležno tijelo obavješćuje središnju banku koja nadgledava ili nadzire pružatelja ključnih usluga o namjeri ostvarivanja tih prava te može obavijestiti tu središnju banku o nalazima istraživanja ili neovisne provjere nakon njihove provedbe.

               5.   Kada se smatra da je izravni nadzor potreban također na mjestu na kojem se pružatelj ključnih usluga SIPS-a nalazi, nadležno tijelo obavješćuje središnju banku koja nadgledava ili nadzire pružatelja ključnih usluga o predviđenoj izravnoj inspekciji prije obavješćivanja upravitelja SIPS-a.

               6.   Ako je središnja banka koja nadgledava ili nadzire pružatelja ključnih usluga SIPS-a, već provela izravnu inspekciju istog opsega i prirode, nadležno tijelo za SIPS može odlučiti pozvati se na nalaze te izravne inspekcije ili provesti vlastitu izravnu inspekciju. U tom pogledu, nadležno tijelo može od pružatelja ključnih usluga zatražiti da omogući pristup odgovarajućim informacijama i nalazima koji su mu dostupni ili da pristane na to da nadležno tijelo ima pristup tim nalazima kod središnje banke. Ako izravna inspekcija još nije provedena ili nije provedena izravna inspekcija istog opsega i prirode, nadležno tijelo SIPS-a može, prema vlastitoj ocjeni,također provesti izravnu inspekciju na mjestu na kojem se pružatelj ključnih usluga nalazi. Pri tome nadležno tijelo može, uzimajući u obzir ovlasti i odgovornosti središnjih banaka, u postupak izravne inspekcije uključiti središnju banku koja nadgledava ili nadzire pružatelja ključnih usluga te može obavijestiti tu središnju banku o nalazima izravne inspekcije.

               7.   Ako se smatra potrebnim da se izravna inspekcija provede i na mjestu na kojem se nalazi pružatelj ključnih usluga SIPS-a, nadležno tijelo također o inspekciji obavješćuje pružatelja ključnih usluga u isto vrijeme kao i upravitelj SIPS-a u skladu s člankom 2. stavkom 4.

            Članak 10.
            Pravo na saslušanje i pristup informacijama

               1.   Neovisni stručnjak ili tim za izravnu inspekciju, ovisno o slučaju, uzimaju u obzir primjedbe koje je upravitelj SIPS-a dostavio tijekom neovisne provjere, istraživanja ili izravne inspekcije i temelji svoje nalaze na činjenicama o kojima je dotični upravitelj SIPS-a imao mogućnost očitovati se.

               2.   Pri podnošenju izvješća o nalazima nadležnom tijelu, neovisni stručnjak ili tim za izravnu inspekciju obavješćuju upravitelja SIPS-a. Upravitelj SIPS-a ima pravo na pristup izvješću, pri čemu se mora uvažavati opravdani interes drugih osoba i pravnih osoba te zaštita njihovih poslovnih tajni. Pravo na pristup izvješću ne odnosi se na povjerljive informacije koje utječu na treće osobe.

            Članak 11.
            Nenajavljene izravne inspekcije
            Neovisno o članku 7. stavku 3., nadležno tijelo nije obvezno o izravnoj inspekciji unaprijed obavijestiti subjekt nad kojim se provodi izravna inspekcija, ako postoje naznake da postoje ozbiljne činjenice koje predstavljaju prijetnju neometanom funkcioniranju SIPS-a ili ako bi obavješćivanje tog subjekta o potrebi provođenja izravne inspekcije dovelo u pitanje njezine ishode. U ovom slučaju, u odluci o provođenju izravne inspekcije navode se razlozi za provođenje inspekcije, bez da se subjekt prethodno o tome obavješćuje, te mu se odluka dostavlja tek nakon početka inspekcije.

            Članak 12.
            Jezično uređenje između nadležnog tijela i upravitelja SIPS-a

               1.   Svi dokumenti koje upravitelj SIPS-a nad kojim se provodi nadzor u skladu s Uredbom (EU) br. 795/2014 (ECB/2014/28) šalje nadležnom tijelu u skladu s člankom 3. ove Odluke mogu biti sastavljeni na bilo kojem od službenih jezika Unije, koji je odabrao upravitelj SIPS-a.

               2.   Upravitelj SIPS-a nad kojim se provodi nadzor može u pisanoj komunikaciji s nadležnim tijelom dogovoriti isključivo korištenje jednim službenim jezikom Unije. Upravitelj SIPS-a može opozvati takav dogovor o uporabi jednog jezika ili se može odreći ovog prava povremeno i za određene pisane komunikacije kako bi ubrzao postupak, bez ikakvog učinka na buduće postupke. Opoziv utječe samo na aspekte postupka nadzora koji još nisu provedeni.

               3.   Upravitelj SIPS-a može zatražiti da se istraživanje, neovisna provjera ili izravna inspekcija provede na službenom jeziku Unije koji nije jezik dogovoren za postupak nadzora. Ako to namjerava učiniti, upravitelj SIPS-a dužan je dovoljno prije početka istraživanja, neovisne provjere ili izravne inspekcije obavijestiti nadležno tijelo ili neovisnog stručnjaka kako bi se mogle dogovoriti potrebne pripreme.

            Članak 13.
            Završne odredbe
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Frankfurtu na Majni, 26. srpnja 2019.

                  Predsjednik ESB-a

               Mario DRAGHI

            (1)  SL L 217, 23.7.2014., str. 16.

            (2)  Dostupno na mrežnoj stranici Banke za međunarodne namire na www.bis.org.

            (3)  Uredba (EU) 2017/2094 Europske središnje banke od 3. studenog 2017. o izmjeni Uredbe (EU) br. 795/2014 o statističkim podacima o držanju vrijednosnih papira (ESB/2017/32) (SL L 299, 16.11.2017., str. 11.).